internet vaartha 159 Views
కొలంబో : శ్రీలంక స్పిన్‌ దిగ్గజం మురళీధరన్‌పై శ్రీలంకజట్టు క్రికెట్‌ ఆస్ట్రేలియాకు ఫిర్యాదు చేసింది. మురళీధరన్‌పై  క్రికెట్‌ ఆస్ట్రేలియాకు ఫిర్యాదు చేయడమేంటనే అనుమానం వచ్చిందా? మురళీ ధరన్‌ ఆస్ట్రేలియా జట్టుకు స్పిన్‌ కన్సల్టెంట్‌గా వ్యవహరిస్తున్నాడు. కాగా ఈ నేపథ్యంలో నేటి నుంచి ప్రారంభం కానున్న తొలి టెస్టు జరుగనున్న పల్లెకిలే స్టేడియంలో పిచ్‌ను తయారు చేస్తుండగా, మురళీధరన్‌ అక్కడికి చేరుకున్నాడు. దీంతో స్టేడియం నిర్వాహకులు మురళీధరన్‌ను అడ్డుకున్నారు. దీంతో వారిని దురుసుగా తోసుకుంటూ లోపలికి వచ్చిన మురళీధరన్‌ శ్రీలంక టీమ్‌ మేనేజర్‌ చరితా సేననాయకే తో వాగ్వివాదానికి దిగాడు. దీంతో ఆయనపై శ్రీలంక బోర్డు అధ్యక్షుడు సుమతి పాల క్రికెట్‌ ఆస్ట్రేలియాకు ఫిర్యాదు చేశాడు.ఒక జట్టుకు కన్సల్టెంట్‌గా ఉన్నవ్యక్తి  మరో జట్టు పిచ్‌లు రూపొందించేటప్పుడు రావడం నిబంధనలకు విరుద్దమని,ఆ ఫిర్యాదులో పేర్కొన్న సుమతి పాల, మురళీ ఇలా పవర్తిస్తాడని భావించలేదని పేర్కొన్నాడు. ఇంకోసారి ఇలా జరుగకుండా చూడాలని ఆయన క్రికెట్‌ ఆస్ట్రేలియాకు సూచించాడు.